Jedlo

Jedlo (neodborne aj: jedeniejedenie. in: Slovník súčasného slovenského jazyka) môže byť:
 1. zostava pokrmov (čiže upravených potravín na bezprostredné požívanie) požívaných v určitom čase (inými slovami: jedlo sú potraviny pripravené na jedenie v určitom časejedlo. in: Krátky slovník slovenského jazyka 2003)
 2. zostava chodov (pričom jeden chod je tvorený jednou zostavou pokrmov), ktoré sa konzumujú v určitú dennú dobu (raňajky, obed, večera a pod.)
 3. neodborne: potrava 
 4. požívanie potravy, synonymum: jedeniejedenie. in: Slovník slovenského jazyka (Peciar) (pričom odborne je jedenie len priame perorálne prijímanie polotuhých a tuhých zložiek potravy)

Pokrm môže byť:
 upravená potravina na bezprostredné požívanie 
 nepresne: jedlo vo vyššie uvedenom význame 1
 neodborne: potrava, čiže jedlo vo vyššie uvedenom význame 3pokrm. in: Krátky slovník slovenského jazykapokrm. in: Slovník slovenského jazyka (Peciar)

 Základné pojmy zo slovenského Potravinového kódexuPotravinový kódex - Prvá časť 1. hlava - Vymedzenie základných pojmov  (prístup 3. 12. 2025) 

 Jedlo, pokrm, strava 
Jedlo je zostava pokrmov požívaných v určitom čase. 

Pokrm je upravená potravina na bezprostredné požívanie.

Strava je zostava jedál a pokrmov na zabezpečovanie výživy ľudí.

 Požívanie 
Požívanie je jedenie, pitie, žuvanie, ako aj fajčenie a šnupanie. Jedenie je priame perorálne prijímanie polotuhých a tuhých zložiek potravy. Pitie je priame perorálne prijímanie tekutých zložiek potravy, najmä nápojov.Žuvanie je mechanické rozmelňovanie potravy alebo tabaku v ústnej dutine. Fajčenie je požívanie tabakového dymu spojeného s dýchaním.

 Výživa 
Výživa je komplex procesov, ktorými ľudský organizmus prijíma a zužitkúva látky nevyhnutné na úhradu nepretržitého energetického výdaja, na stavbu a obnovu tkanív a na zabezpečovanie jeho fyziologických funkcií.

Výživové potreby sú potreby ľudského organizmu z hľadiska jeho výživy.

Biologické výživové potreby sú potreby ľudí z hľadiska ich biologickej existencie; sú to energetická, látková, hygienická a zmyslová potreba, pričom:
 energetická potreba je množstvo viazanej energie, ktoré je potrebné dodať ľudskému organizmu v potrave,
 látková spotreba je množstvo živín, ktoré treba dodať ľudskému organizmu v potrave,
 hygienické potreby vyjadrujú potrebu hygienickej bezchybnosti zdravotnej neškodnosti výživových zdrojov,
 výživové zdroje sú všetky potraviny určené na výživu ľudí; sú rastlinného alebo živočíšneho pôvodu,
 zmyslové potreby vyjadrujú vzťah ľudí k určitej skupine vlastností výživových zdrojov, ale je ich chuť, vôňa, farba, konzistencia a pod.

Socioekonomické výživové potreby sú potreby, v ktorých sa prejavuje vzťah ľudí k takým vlastnostiam výživových zdrojov, ako je ich obľúbenosť, údržnosť, stupeň finalizácie, úprava, balenie a podobne.

 Požívatiny 

Potraviny, pochutiny a nápoje, okrem liekov, sú požívatiny, ktoré slúžia priamo alebo nepriamo, v prirodzenom stave alebo vo vhodnej úprave na výživu ľudí:
 Potraviny sú látky určené na to, aby ich ľudia požívali v nezmenenom, upravenom alebo spracovanom stave na výživové účely; sú hlavnou skupinou požívatín.
 Pochutiny sú potraviny obsahujúce látky, ktoré pôsobia na sústavu nervovú, sekretorickú a aj na oblasť duševnú. Medzi typické pochutiny patria káva, čaj, kakao, korenie, aromatizujúce a chuťové látky a prípravky a aj vysokoalkoholické nápoje. 
 Nápoje sú kvapalné požívatiny obsahujúce viac ako 80% vody a schopné uspokojovať fyziologickú potrebu vody; členia sa spravidla na nealkoholické a alkoholické. Medzi nápoje nepatrí mlieko. Voda sa považuje za potravinu, ak sa používa ako jej zložka pri výrobe alebo ošetrovaní potravín, alebo ak sa uvádza do obehu v spotrebiteľskom balení.

 Iné projekty 

 Referencie